Medaljen ble designet av professor Richard Klein, er rund, og på advers er det avbildet en mann stående på et podium med det tredje rikes riksvåpen og med et tysk hakekorsflagg i den ene hånden. Med den andre hånden hjelper han en annen mann med avslitt kjetting opp på podiet. Dette skal symbolisere frigjøringen av Sudetenland og sammenslåingen med det tyske rike. På revers er datoen av annekteringen, 1. oktober 1938, omgitt av setningen: «Ein Volk, Ein Reich, Ein Führer» (). Medaljen har et medaljebånd som er sort med en bred rød stripe i midten, de tradisjonelle fargene til Sudetenland.